***Høringsnotat ny organisasjonsmodell i Samfunnsviterne***

***2020***

Hovedstyret legger frem et høringsnotat med to forslag til ny organisasjonsmodell i Samfunnsviterne fra 2020, kalt alternativ 1 og alternativ 2.

Alternativ 1 er basert på organisasjonsutvalgets forslag til ny organisasjonsmodell. Dagens fylkesstruktur erstattes av regionale valgkretser, to rådgivende organ innenfor foreningens kjerneområder, arbeidsliv og samfunnspolitikk, samt styrking av medlemsaktivitet organisert gjennom lokale eller sentrale samfunnsviterfora.

Alternativ 2 tar utgangspunkt i organisasjonsutvalgets forslag med innføring av to rådgivende organ innenfor foreningens kjerneområder, arbeidsliv og samfunnspolitikk, samt styrking av medlemsaktivitet organisert gjennom lokale eller sentrale samfunnsviterfora. Alternativ 2 opprettholder fylkesstrukturen som valgkrets og organisering av delegater til landsmøtet.

Begge alternativene åpner opp for elektroniske avstemminger for valg av delegater til landsmøtet, samt en økning av antall delegater til 90, fra tidligere 75, for å styrke bedre sektorrepresentasjon fra valgkretsene.

Hovedstyrets to forslag til ny organisasjonsmodell visualiseres i form av forslag til nye vedtekter og instruks for valgkomiteen, for på denne måten å danne et enkelt og oversiktlig diskusjonsnotat.

Forslag til endringer i dagens vedtekter fremkommer i §§ 3-13 i alternativ 1 og §§ 3-14 i alternativ 2.

Det er utformet en innledning til hver paragraf.

**Forslag til nye vedtekter i Samfunnsviterne fra 2020 *Alternativ 1***

**§ 1 FORMÅL OG VERDIGRUNNLAG**

Samfunnsviterne har til formål å arbeide for å bedre medlemmenes lønns- og arbeidsvilkår, og å fremme medlemmenes økonomiske og faglige interesser.

Samfunnsviterne skal bidra til demokrati, ytringsfrihet og rettssikkerhet.

Samfunnsviterne skal bidra til verdiskapning, innovasjon og bærekraftig utvikling, hvor samfunnshensyn som miljø, arbeidstakerrettigheter, likestilling og mangfold, helse og velferd, global rettferdighet og sosial sikkerhet ivaretas.

Samfunnsviterne skal i all aktivitet være etisk reflektert og fatte beslutninger som tåler offentlig oppmerksomhet.

Samfunnsviterne er partipolitisk uavhengig og er tilsluttet Akademikerne.

**§ 2 MEDLEMSKAP**

**§ 2.1 Medlemskap**

I foreningen kan opptas:

1. Ordinære medlemmer:
Personer med mastergrad eller tilsvarende fra universitet eller høgskole innen samfunnsvitenskapelige og humanistiske fag
2. Studentmedlemmer:
Studenter med påbegynt bachelorgrad fra universitetet eller høgskole innen samfunnsvitenskapelige og humanistiske fag
3. Medlemskap på særlige vilkår:
Personer med minimum fullført bachelorgrad eller tilsvarende utdanning fra universitet eller høgskole kan tas opp på særskilt grunnlag dersom de etter en helhetsvurdering av utdanningslengde, fagkombinasjon og arbeidserfaring har tilegnet seg kompetanse som kan sidestilles med opptakskriteriene for ordinært medlemskap.

**§ 2.2 Rettigheter og plikter**

1. Foreningens aktiviteter og tilbud er åpne for alle medlemmer
2. Individuell juridisk assistanse ved arbeidskonflikt er tilgjengelig etter tre måneders ordinært medlemskap
3. Medlemmer som ikke har betalt forfalt kontingent kan ikke påberope seg medlemsrettigheter
4. Utmelding skal skje skriftlig med tre måneders varsel, som løper fra og med første dag i måneden etter at utmeldingen fant sted.

**§ 2.3 Eksklusjon**
Hovedstyret kan ekskludere medlemmer som opptrer i strid med foreningens vedtekter.

**Innledning §3**

**Paragraf 3 er kun en oppsummering av alle foreningens organ.**

**§ 3 ORGANISASJON**

Samfunnsviterne har følgende organ:

Landsmøtet

Kontrollkomité

Valgkomité
Hovedstyret

Arbeidslivsutvalg

Samfunnspolitisk utvalg
Lokallag

Samfunnsviterforum
Studentlag

Studentutvalg

Sekretariatet

**Innledning §4**

**Hovedstyret foreslår ingen endringer i landsmøtets mandat og arbeidsoppgaver, annet enn språklige og materielle endringer som følge av endringer i andre paragrafer.**

**Hovedstyret foreslår følgende endringer i landsmøtets sammensetning og organisering:**

* **Det innføres seks valgkretser som grunnlag for delegater til landsmøtet.**
* **Antall delegater økes til 90 valgte delegater, mot 75 i dagens vedtekter, for å sikre et mer jevnt antall medlemmer bak hver delegat og for å sikre bredere sektorrepresentasjon på landsbasis.**
* **Innføre arbeidsplasstilhørighet som grunnlag for delegatsordningen for å kunne sikre en arbeidsplass-/sektorrepresentasjon.**
* **Innføre elektroniske delegatsvalg for å sikre bredere medlemsinvolvering og demokrati. Den sentrale valgkomiteen får i oppgave å organisere delegatsvalgene for å sikre en best mulig sektor- og kjønnsbalanse.**

**§ 4 LANDSMØTET**

Landsmøtet er Samfunnsviternes øverste organ. Landsmøtet sammenkalles av hovedstyret hvert tredje år. Sted og tidspunkt gjøres kjent med tre måneders varsel.

Dersom minst fire hovedstyremedlemmer, eller minst 20 prosent av medlemmene ber om det, kalles det inn til ekstraordinært landsmøte.

Saker som skal behandles på landsmøtet, må være hovedstyret i hende åtte uker før landsmøtet. Sakene fra hovedstyret sendes ut senest fire uker før møtet med hovedstyrets innstilling.

Landsmøtet vedtar sin egen forretningsorden.

Landsmøtet består av følgende:

**Landsmøtedelegater med tale, forslags- og stemmerett:**

1. Hovedstyrets faste medlemmer
2. Valgte delegater
3. Inntil fem studentdelegater

Delegater etter pkt. a, b, c, har én stemme. Vedtak fattes med alminnelig flertall. Ved stemmelikhet avholdes omvalg. Ved fortsatt stemmelikhet har leder dobbeltstemme.

Hovedstyrets medlemmer har stemmerett i alle saker unntatt årsmelding, regnskap og annet som angår tidligere disposisjoner gjort av hovedstyret. Hovedstyrets ordinære medlemmer og varamedlemmer kan ikke stille som valgte delegater.

Hovedstyrets varamedlemmer har møterett, men ikke tale- eller stemmerett.

Landsmøtet er vedtaksdyktig når over 50 prosent av delegatene er til stede.

**Landsmøtedeltakere med tale- og forslagsrett:**

1. Kandidater til hovedstyret
2. Medlemmer av kontrollkomiteen
3. Leder av arbeidslivsutvalget
4. Leder av samfunnspolitisk utvalg
5. Studentlederen

**Landsmøtedeltakere med talerett:**

1. Generalsekretæren i foreningen
2. Landsmøtet kan etter forslag gi talerett til andre enn dem som er nevnt

**Antallet delegater til landsmøtet fordeles på følgende måte:**

Delegatene til landsmøtet fordeles forholdsmessig mellom følgende seks valgkretser:

1. Nord-Norge, bestående av fylkene Troms og Finnmark og Nordland

2. Midt-Norge, bestående av fylkene Trøndelag og Møre og Romsdal

3. Øst-Norge, bestående av fylkene Viken og Innlandet

4. Sør-Norge, bestående av fylkene Agder og Vestfold og Telemark

5. Vest-Norge, bestående av fylkene Rogaland og Vestland

6. Oslo

Delegatene i den enkelte valgkrets bør være representative i forhold til antall medlemmer i sektorene stat, kommune, helse og privat.

Delegatene fremmer sitt kandidatur i foreningens kanaler.

Den sentrale valgkomiteen utarbeider en innstilling for hver valgkrets basert på innkomne forslag, korrigert for sektor og kjønn. Innstillingen legges ut til avstemming i valgkretsen.

Medlemmene i den enkelte valgkrets står fritt til å stemme på ønskede delegater fra fylkesstyrets innstilling. De kandidater med flest stemmer, blir valgkretsens delegater til landsmøtet.

Antall valgte delegater beregnes ut fra medlemstallet i valgkretsen pr. 01.01. det år landsmøtet avholdes. Medlemstallet er basert på arbeidsplasstilhørighet.

Antallet delegater fra en valgkrets kan ikke overstige 30 prosent av det samlede antallet delegater til landsmøtet.

Det kan maksimum utnevnes til sammen 90 valgte delegater.

Det utnevnes minimum fire delegater fra hver valgkrets.

Det utnevnes fem studentdelegater fra studentenes studentutvalg.

**Landsmøtets mandat og arbeidsoppgaver:**

1. Behandle hovedstyrets årsberetning og godkjenne regnskap med eventuelle avsetninger.
2. Vedta rammebudsjett for landsmøteperioden.
3. Fastsette medlemskontingent for landsmøteperioden.
4. Vedta overordnede mål og strategier for Samfunnsviternes virksomhet.
5. Velge leder, nestleder, seks styremedlemmer og tre varamedlemmer til hovedstyret. Funksjonstiden er tre år. Alle arbeidslivsområder bør være representert blant hovedstyrets medlemmer og varamedlemmer.
6. Velge statsautorisert revisor. Funksjonstiden er tre år.
7. Velge tre medlemmer og ett varamedlem kontrollkomité. Funksjonstiden er tre år.
8. Velge fire medlemmer og ett varamedlem til valgkomité. Funksjonstiden er tre år.
9. Vedta vedtektsendringer.
10. Behandle og fatte vedtak i saker som fremmes for landsmøtet.
11. Fastsette satser for godtgjøring av hovedstyrets medlemmer, herunder frikjøp av foreningens ledelse.
12. Føre protokoll over landsmøtets vedtak. Protokollen skal signeres av to protokollunderskrivere som velges av landsmøtet.

Ingen kan velges til mer enn ett fast verv på landsmøtet.

**Innledning § 5**

**Det foreslås ingen endringer i hovedstyrets mandat og arbeidsoppgaver. Hovedstyret foreslår følgende endringer i sin sammensetning:**

* **Redusere antall varamedlemmer fra 5 til 3, da det ikke anses nødvendig med et så stort antall varamedlemmer fordi det er lite frafall i hovedstyret. 4. og 5. varamedlem blir svært lite involvert og kan lett miste motivasjonen. Det brukes også relativt mye tid fra valgkomiteen til å finne kandidater til fem varaplasser.**
* **Fjerne medlemmer med observatørstatus. Organisasjonsutvalgets forslag om å gi lederne av rådgivende utvalg observatørplass anbefales ikke, da dette vil gi for store styrer og vil kunne hindre gode styreprosesser, samt hindre at utvalgenes rådgivende roller rendyrkes på en hensiktsmessig måte.**

**§ 5 HOVEDSTYRET**

Hovedstyret er Samfunnsviternes øverste politiske organ når landsmøtet ikke er samlet. Hovedstyret avgjør selv sin arbeidsform.

**Hovedstyret består av:**

1. Leder
2. Nestleder
3. Seks styremedlemmer

d Tre varamedlemmer

Første vara har møte-, tale- og forslagsrett.

Vedtak fattes med alminnelig flertall. Ved stemmelikhet har leder dobbeltstemme. Hovedstyret er vedtaksdyktig når minst halvparten av medlemmene er til stede.

Hovedstyret sammenkalles minimum fire ganger pr. år, eller hvis minst to av styrets medlemmer ønsker det.

Hovedstyrets medlemmer og varamedlemmer kan ikke samtidig være fylkesledere.

**Hovedstyrets mandat og arbeidsoppgaver:**

1. Ledelse av Samfunnsviterne mellom landsmøtene.
2. Følge opp vedtak fattet av landsmøtet.
3. Vedta styringsdokumenter.
4. Nedsette arbeidsgrupper, komiteer, råd og utvalg.
5. Føre protokoll over styremøtene.
6. Vedta ekstraordinær kontingentøkning i forbindelse med streik og lockout.
7. Overordnet ansvar for foreningens arbeidsgiverpolitikk, herunder ansette foreningens generalsekretær. Hovedstyret utarbeider instruks og fastsetter lønns- og arbeidsvilkår for generalsekretæren.
8. Vedta budsjett innenfor rammer fastsatt av landsmøtet.
9. Motivere til rekruttering av medlemmer og tillitsvalgte.
10. I samarbeid med revisor påse at regnskap føres i samsvar med landsmøtets vedtak.
11. Forberede alle saker til landsmøtet.
12. Avgjøre søknader om medlemskap på særlige vilkår.
13. Ekskludere medlemmer fra Samfunnsviterne som opptrer i strid med vedtektene.
14. Fastsette retningslinjer for Samfunnsviterne.
15. Vedta frikjøp og godtgjøring av tillitsvalgte ved behov innenfor rammer satt på landsmøtet.

**RÅDGIVENDE ORGAN**

**Hovedstyret har innenfor dagens vedtekter, hovedstyrets mandat og arbeidsoppgaver bokstav d, fullmakt til å nedsette arbeidsgrupper, komiteer, råd og utvalg der dette anses som formålstjenlig. Det er derfor i utgangspunktet ikke nødvendig med vedtektsfestende organ. Vedtektfesting kan bli byråkratisk og ekskluderende for oppnevning av andre formålstjenlige utvalg, men hovedstyret foreslår likevel vedtektfesting av et arbeidslivsutvalg, et samfunnspolitisk utvalg og et studentutvalg av følgende årsaker:**

* **Arbeidslivsutvalget og samfunnspolitisk utvalg styrker den rådgivende funksjonen innenfor foreningens kjerne- og satsingsområder.**
* **Studentutvalg foreslås for å utvikle det studentpolitiske arbeidet. Studentutvalget erstatter dagens studentledersamling.**
* **Det har vært ønsket mer satsing og medlemsinvolvering på alle disse områdene.**
* **Det påligger ethvert styre å nedsette disse utvalg og dermed sikre utvikling av kjerneområdene.**
* **Det kan ha en god pedagogisk effekt ved at det er synlig at foreningen jobber med disse områdene.**
* **Det kan for medlemmer i offentlig sektor gi bedre grunnlag for rett til fri med lønn til å besitte disse utvalgene.**

**Hovedstyret anbefaler ikke at noen av de rådgivende utvalgene nedsettes av landsmøtet, da dette gjør det svært sårbart med hensyn til frafall og utskiftninger i perioden.**

**Innledning § 6:**

**Hovedstyret foreslår, i tråd med organisasjonsutvalgets forslag, å opprettholde arbeidslivsutvalget. Basert på diskusjoner fra fylkesledermøtet**

**ønsker hovedstyret å nedfelle et klarere mandat og utvelgelseskriterier enn i dagens vedtekter.**

**Hovedstyret støtter ikke organisasjonsutvalgets forslag om observatørstatus i hovedstyret til utvalgets leder, med følgende begrunnelse:**

* **Det gir et for stort styre og kan derfor hindre gode prosesser i styrearbeidet.**
* **Det kan føre til uklare roller i forhold til utvalgets rådgivende status.**
* **Utvalget gis delegatsplass på landsmøtet ved at utvalgtes leder gis rett til å møte som delegat på landsmøtet med tale- og forslagsrett.**
* **Hovedstyret kan gi utvalget beslutningsmyndighet i faglige saker der dette anses som hensiktsmessig.**

**§ 6 ARBEIDSLIVSUTVALG**

Arbeidslivsutvalget er et rådgivende organ for hovedstyret innenfor lønns- og arbeidsvilkår.

Arbeidslivsutvalget skal arbeide for gode rammebetingelser i arbeidslivet på tvers av fag og sektorer.

Arbeidslivsutvalget skal organisere konferanser og samlinger for tillitsvalgte for å skape dialog og forankre sin arbeidslivspolitikk i medlemsmassen.

Arbeidslivsutvalget nedsettes av hovedstyret etter bred utlysning i medlemsmassen. Utvalget skal bestå av inntil sju medlemmer. Hovedstyret velger utvalgets leder.

Arbeidslivsutvalget velges for styreperioden og har en funksjonstid på tre år.

Arbeidslivsutvalget skal ha en sammensetning som gjenspeiler bredden i arbeidslivet og bør ha representasjon fra både stat, kommune, helse og privat sektor.

Arbeidslivsutvalget skal ha en sammensetning som ivaretar nødvendig kjønnsbalanse og geografisk tilhørighet.

Arbeidslivsutvalget arbeider innenfor foreningens vedtekter, mål og retningslinjer.

Arbeidslivsutvalget rapporterer til hovedstyret.

**Innledning § 7:**

**Hovedstyret foreslår, i tråd med organisasjonsutvalgets forslag, å vedtektsfeste et samfunnspolitisk utvalg. Basert på diskusjoner fra fylkesledermøtet ønsker hovedstyret å nedfelle et klarere mandat og utvelgelseskriterier enn det som fremkommer i organisasjonsutvalgets rapport.**

**Hovedstyret støtter ikke organisasjonsutvalgets forslag om observatørstatus i hovedstyret til utvalgets leder, med følgende begrunnelse:**

* **Det gir et for stort styre og kan derfor hindre gode prosesser i styrearbeidet.**
* **Det kan føre til uklare roller i forhold til utvalgets rådgivende status.**
* **Utvalget gis delegatsplass på landsmøtet ved at utvalgets leder gis rett til å møte som delegat på landsmøtet med tale- og forslagsrett.**
* **Hovedstyret kan gi utvalget beslutningsmyndighet i faglige saker der dette anses som hensiktsmessig.**

**§ 7 SAMFUNNSPOLITISK UTVALG**

Samfunnspolitiskutvalg er et rådgivende organ for hovedstyret innenfor fag- og samfunnspolitikk.

Samfunnspolitisk utvalg skal arbeide for å synliggjøre fagenes relevans i arbeidslivet og bidra til å utvikle Samfunnsviternes samfunnspolitiske rolle og samfunnsansvar.

Samfunnspolitisk utvalg skal ha en tett dialog med relevante samfunnsviterfora.

Samfunnspolitisk utvalg nedsettes av hovedstyret etter bred utlysning i foreningen.

Leder av samfunnspolitisk utvalg velges av hovedstyret.

Samfunnspolitisk utvalg velges for styreperioden og har en funksjonstid på tre år.

Samfunnspolitisk utvalg skal ha en sammensetning som gjenspeiler bredden i medlemsmassens fagkompetanse, kjønnssammensetning og geografiske tilhørighet.

Samfunnspolitisk utvalg arbeider innenfor foreningens vedtekter, mål og retningslinjer og rapporterer til hovedstyret.

**Innledning § 8**

**Hovedstyret foreslår ingen endringer § 9. Arbeidslivsutvalget vil i sine arbeidsplaner og politikkutforming ha tett dialog med tillitsvalgtapparatet via kurs, konferanser og øvrige møteplasser.**

**§ 8 LOKALLAG**

Lokallag bør etableres i virksomheter der Samfunnsviterne har tre eller flere medlemmer. Lokallagene skal arbeide innenfor Samfunnsviternes vedtekter, mål og retningslinjer.

**Lokallagene har ansvar for følgende oppgaver:**

1. Gjennomføre lokale forhandlinger
2. Søke om økonomisk støtte til lokale aktiviteter
3. Sette lokale saker på dagsorden
4. Foreslå kandidater til fylkesstyret
5. Rekruttering av nye medlemmer og tillitsvalgte

Lokallagene kan avholde årsmøte som da velger leder og styre. Leder av lokallaget opptrer som hovedtillitsvalgt/tillitsvalgt for medlemmene i lokallaget.

**Innledning § 9**

**Hovedstyret foreslår å opprette samfunnsviterforum i tråd med organisasjonsutvalgets rapport med følgende begrunnelse:**

* **Samfunnsviterforum kan erstatte fylkesavdelingens tidligere arbeid med nettverksbygging**
* **Samfunnsviterforum kan gi bredere medlemsinvolvering ved at sentrale og lokale nettverk bedre kan ivareta medlemmenes faglige og profesjonelle interesser.**
* **Hovedstyret kan be om råd fra et samfunnsviterforum i faglige spørsmål der det anses hensiktsmessig.**

**§ 9 SAMFUNNSVITERFORUM**

Samfunnsviterfora er medlemsdrevne nettverk for faglig aktivitet. Samfunnsviterforaene består av medlemmer innenfor et interessefelt eller område og kan organiseres både lokalt og sentralt med fysiske og digitale møteplasser.

Samfunnsviterfora opprettes av medlemmene selv.

Samfunnsviterforaene utpeker selv en leder eller kontaktperson og velger utover dette sin arbeidsform.

Samfunnsviterforaene kan søke om økonomisk støtte til aktiviteter.

Samfunnsviterforaene skal arbeide innenfor foreningens vedtekter, mål og retningslinjer.

**Innledning §§ 10 og 11**

**Hovedstyret foreslår ingen endringer i § 11, men foreslår å styrke studentenes rolle i foreningen ved erstatte studentledersamlingen med et eget studentutvalg, § 12.**

**Det er også foreslått i § 4 å gi studentlederen tale- og forslagsrett på landsmøtet.**

**§ 10 STUDENTLAG**

Ved landets universiteter og høgskoler kan det opprettes studentlag for studenter som har studentmedlemskap i Samfunnsviterne. Studentlagene skal arbeide innenfor Samfunnsviternes vedtekter, mål og retningslinjer og har ansvar for faglige aktiviteter og rekruttering av nye medlemmer på sine studiesteder.

Studentlagene kan avholde årsmøte som velger leder.

**§ 11 STUDENTUTVALG**

Det avholdes minst én årlig samling for studentlagenes ledere, kalt studentutvalg.

Studentutvalget har følgende oppgaver:

* Jobbe med studentpolitiske spørsmål.
* Rådgi hovedstyret i studentpolitiske spørsmål.
* Velge en studentleder som er studentenes talsperson i foreningen.
* Velge studentdelegater til landsmøtet.

**Innledning § 12**

**Hovedstyret foreslår å innføre et varamedlem til valgkomiteen for å ta høyde for frafall i perioden.**

**Det vil bli utarbeidet en egen instruks for valgkomiteen som legges frem for landsmøtet.**

**§ 12 VALGKOMITÉ**

Valgkomiteen består av fire medlemmer og ett varamedlem og velges av landsmøtet. Valgkomiteen konstituerer seg selv.

Valgkomiteen skal jobbe i henhold til vedtatt instruks for valgkomiteen.

Valgkomiteen legger frem forslag til kandidater til de tillitsverv som velges på landsmøtet, samt forslag til revisor. Valgkomiteens innstilling bekjentgjøres for medlemmene senest fire uker før landsmøtet.

Valgkomiteen skal organisere valg og utnevnelse av delegater dersom det ikke er opprettet fylkesstyre i en valgkrets.

**Innledning § 13**

**Hovedstyret foreslår å innføre et varamedlem til kontrollkomiteen for å ta høyde for frafall i perioden.**

**§ 13 KONTROLLKOMITÉ**

Kontrollkomiteen er landsmøtets kontrollorgan og er kun ansvarlig overfor landsmøtet. Komiteen består av en leder og to medlemmer i tillegg til et varamedlem som velges for landsmøteperioden på tre år. Komiteen konstituerer seg selv.

Bare medlemmer av foreningen kan velges som medlemmer til komiteen. Medlemmene av kontrollkomiteen kan ikke samtidig være medlem av hovedstyret, fylkesstyrer eller andre utvalg i foreningen.

Kontrollkomiteen skal få tilsendt alle relevante dokumenter, herunder:

1. Innkallinger og saksdokumenter til hovedstyrets møter
2. Hovedstyrets møteprotokoller med alle vedlegg
3. Møteinnkallinger og saksdokumenter til landsmøtet

Dersom kontrollkomiteen mener å ha behov for informasjon utover det som er nevnt over, kan den kreve ytterligere informasjon fra hovedstyret.

**Kontrollkomiteens oppgaver:**

1. Kontrollkomiteen skal etter eget skjønn vurdere om hovedstyret styrer foreningens virksomhet i overensstemmelse med foreningens vedtekter og overordnede politikkdokumenter.
2. Kontrollkomiteen skal vurdere om hovedstyret gjennomfører landsmøtets vedtak og følger opp dets henstillinger.
3. Kontrollkomiteen skal vurdere om hovedstyret forvalter foreningens midler og øvrige ressurser forsvarlig og i samsvar med anerkjent forretningsskikk.
4. Kontrollkomiteen skal fastsette foreningens regnskap endelig for hvert kalenderår etter avsluttet gjennomgang av hovedstyret. Hvis kontrollkomiteen avdekker vesentlige uregelmessigheter, kan den la være å fastsette regnskapet som endelig. Kontrollkomiteen skal i slike tilfeller umiddelbart og skriftlig underrette hovedstyret, foreningens revisor og generalsekretæren om sin konklusjon.
5. Kontrollkomiteen skal avgi en skriftlig rapport til hvert ordinære landsmøte og en egen melding til hovedstyret og generalsekretæren i årene mellom to ordinære landsmøter, senest 1. mai.

**§ 14 SEKRETARIATET**

Samfunnsviterne skal ha et sekretariat som ledes av en generalsekretær.

**§ 15 SAMFUNNSVITEREN**
Samfunnsviterne utgir magasinet Samfunnsviteren, som er foreningens medlemsmagasin og en av foreningens viktigste kommunikasjonskanaler. Samfunnsviteren formidler fagstoff, foreningens politikk og andre saker som er av interesse for medlemmene. Hovedstyret er ansvarlig for faglig kvalitet og nivå på foreningens magasin og utarbeider retningslinjer for Samfunnsviteren.

**§ 16 VEDTEKTSENDRINGER**
Endringer eller dispensasjoner fra disse vedtektene kan vedtas av landsmøtet med to tredjedels flertall, eller med simpelt flertall to landsmøter på rad. Endringsforslag må være hovedstyret i hende senest åtte uker før landsmøtet.

**§ 17 OPPLØSNING**
Eventuell oppløsning av Samfunnsviterne kan besluttes av landsmøtet med minst 3/4 flertall i to påfølgende møter. Landsmøtet bestemmer hvordan foreningens midler skal disponeres.

**Forslag til nye vedtekter i Samfunnsviterne fra 2020 *Alternativ 2***

**§ 1 FORMÅL OG VERDIGRUNNLAG**

Samfunnsviterne har til formål å arbeide for å bedre medlemmenes lønns- og arbeidsvilkår, og å fremme medlemmenes økonomiske og faglige interesser.

Samfunnsviterne skal bidra til demokrati, ytringsfrihet og rettssikkerhet.

Samfunnsviterne skal bidra til verdiskapning, innovasjon og bærekraftig utvikling, hvor samfunnshensyn som miljø, arbeidstakerrettigheter, likestilling og mangfold, helse og velferd, global rettferdighet og sosial sikkerhet ivaretas.

Samfunnsviterne skal i all aktivitet være etisk reflektert og fatte beslutninger som tåler offentlig oppmerksomhet.

Samfunnsviterne er partipolitisk uavhengig og er tilsluttet Akademikerne.

**§ 2 MEDLEMSKAP**

**§ 2.1 Medlemskap**

I foreningen kan opptas:

1. Ordinære medlemmer:
Personer med mastergrad eller tilsvarende fra universitet eller høgskole innen samfunnsvitenskapelige og humanistiske fag
2. Studentmedlemmer:
Studenter med påbegynt bachelorgrad fra universitetet eller høgskole innen samfunnsvitenskapelige og humanistiske fag
3. Medlemskap på særlige vilkår:
Personer med minimum fullført bachelorgrad eller tilsvarende utdanning fra universitet eller høgskole kan tas opp på særskilt grunnlag dersom de etter en helhetsvurdering av utdanningslengde, fagkombinasjon og arbeidserfaring har tilegnet seg kompetanse som kan sidestilles med opptakskriteriene for ordinært medlemskap.

**§ 2.2 Rettigheter og plikter**

1. Foreningens aktiviteter og tilbud er åpne for alle medlemmer
2. Individuell juridisk assistanse ved arbeidskonflikt er tilgjengelig etter tre måneders ordinært medlemskap
3. Medlemmer som ikke har betalt forfalt kontingent kan ikke påberope seg medlemsrettigheter
4. Utmelding skal skje skriftlig med tre måneders varsel, som løper fra og med første dag i måneden etter at utmeldingen fant sted.

**§ 2.3 Eksklusjon**
Hovedstyret kan ekskludere medlemmer som opptrer i strid med foreningens vedtekter.

**Innledning §3**

**Paragraf 3 er kun en oppsummering av alle foreningens organ.**

**§ 3 ORGANISASJON**

Samfunnsviterne har følgende organ:

Landsmøtet

Kontrollkomité

Valgkomité
Hovedstyret

Arbeidslivsutvalg

Samfunnspolitisk utvalg

Fylkesavdelinger
Lokallag

Samfunnsviterforum
Studentlag

Studentutvalg

Sekretariatet

**Innledning § 4**

**Hovedstyret foreslår ingen endringer i landsmøtets mandat og arbeidsoppgaver, annet enn språklige og materielle endringer som følge av endringer i andre paragrafer.**

**Hovedstyret foreslår følgende endringer i landsmøtets sammensetning og organisering.**

* **Tilpasse dagens ordning med fylkesvise valgkretser i tråd med ny fylkesstruktur.**
* **Øke antall delegater til 90 valgte delegater, mot 75 i dagens vedtekter, for å sikre et mer jevnt antall medlemmer bak hver delegat og for å sikre bredere sektorrepresentasjon på landsbasis.**
* **Innføre arbeidsplasstilhørighet som grunnlag for delegatsordningen for å kunne sikre en arbeidsplass-/sektorrepresentasjon.**
* **Innføre elektroniske delegatsvalg for å sikre bredere medlemsinvolvering og demokrati. Fylkesstyrene opprettholdes som et politisk organ for organisering av delegatsvalgene for å sikre en best mulig sektor- og kjønnsbalanse. Fylkesstyrene pålegges ikke å opprette en egen valgkomite for dette arbeidet, da det kan være vanskelig å fylle vervene, samtidig som verv i valgkomiteen vil kunne begrense muligheten til å stille som delegat til landsmøtet.**
* **Gi den sentrale valgkomiteen myndighet til å utføre fylkesstyrenes oppgaver i delegatsvalg i de fylker der det ikke er opprettet eget fylkesstyre. Dette for å sikre representasjon fra alle fylker til landsmøtet.**
* **Utvide antallet landsmøtedeltakere.**

**§ 4 LANDSMØTET**

Landsmøtet er Samfunnsviternes øverste organ. Landsmøtet sammenkalles av hovedstyret hvert tredje år. Sted og tidspunkt gjøres kjent med tre måneders varsel.

Dersom minst fire hovedstyremedlemmer, eller minst 20 prosent av medlemmene ber om det, kalles det inn til ekstraordinært landsmøte.

Saker som skal behandles på landsmøtet, må være hovedstyret i hende åtte uker før landsmøtet. Sakene fra hovedstyret sendes ut senest fire uker før møtet med hovedstyrets innstilling.

Landsmøtet vedtar sin egen forretningsorden.

Landsmøtet består av følgende:

**Landsmøtedelegater med tale, forslags- og stemmerett:**

1. Hovedstyrets faste medlemmer
2. Valgte delegater
3. Inntil fem studentdelegater

Delegater etter pkt. a, b, c, har én stemme. Vedtak fattes med alminnelig flertall. Ved stemmelikhet avholdes omvalg. Ved fortsatt stemmelikhet har leder dobbeltstemme.

Hovedstyrets medlemmer har stemmerett i alle saker unntatt årsmelding, regnskap og annet som angår tidligere disposisjoner gjort av hovedstyret. Hovedstyrets ordinære medlemmer og varamedlemmer kan ikke stille som valgte delegater.

Hovedstyrets varamedlemmer har møterett, men ikke tale- eller stemmerett.

Landsmøtet er vedtaksdyktig når over 50 prosent av delegatene er til stede.

**Landsmøtedeltakere med tale- og forslagsrett:**

1. Kandidater til hovedstyret
2. Medlemmer av kontrollkomiteen
3. Leder av arbeidslivsutvalget
4. Leder av samfunnspolitisk utvalg
5. Studentlederen

**Landsmøtedeltakere med talerett:**

1. Generalsekretæren i foreningen
2. Landsmøtet kan etter forslag gi talerett til andre enn dem som er nevnt

**Antallet delegater til landsmøtet fordeles på følgende måte:**

Delegatene til landsmøtet fordeles forholdsmessig mellom valgkretsene. Valgkretsene oppnevnes av landsmøtet. Valgkretsene tilsvarer den til enhver tid gjeldende fylkesstruktur.

Delegatene i den enkelte valgkrets bør være representative i forhold til antall medlemmer i sektorene stat, kommune, helse og privat.

Delegatene fremmer sitt kandidatur i foreningens kanaler.

Fylkesstyret i den enkelte valgkrets utarbeider en innstilling basert på innkomne forslag, korrigert for sektor og kjønn. Innstillingen legges ut til avstemming i valgkretsen.

Medlemmene i den enkelte valgkrets står fritt til å stemme på ønskede delegater fra fylkesstyrets innstilling. De kandidater med flest stemmer, blir valgkretsens delegater til landsmøtet.

Dersom det ikke er opprettet fylkesstyre i en valgkrets, utnevnes delegater av foreningens sentrale valgkomité.

Antall valgte delegater beregnes ut fra medlemstallet i valgkretsen pr. 01.01. det år landsmøtet avholdes. Medlemstallet er basert på arbeidsplasstilhørighet.

Antallet delegater fra en valgkrets kan ikke overstige 30 prosent av det samlede antallet delegater til landsmøtet.

Det kan maksimum utnevnes til sammen 90 valgte delegater.

Det utnevnes minimum to delegater fra hver valgkrets.

Det utnevnes fem studentdelegater fra studentenes studentutvalg.

**Landsmøtets mandat og arbeidsoppgaver:**

1. Behandle hovedstyrets årsberetning og godkjenne regnskap med eventuelle avsetninger.
2. Vedta rammebudsjett for landsmøteperioden.
3. Fastsette medlemskontingent for landsmøteperioden.
4. Vedta overordnede mål og strategier for Samfunnsviternes virksomhet.
5. Velge leder, nestleder, seks styremedlemmer og tre varamedlemmer til hovedstyret. Funksjonstiden er tre år. Alle arbeidslivsområder bør være representert blant hovedstyrets medlemmer og varamedlemmer.
6. Velge statsautorisert revisor. Funksjonstiden er tre år.
7. Velge tre medlemmer og ett varamedlem kontrollkomité. Funksjonstiden er tre år.
8. Velge fire medlemmer og ett varamedlem til valgkomité. Funksjonstiden er tre år.
9. Vedta vedtektsendringer.
10. Behandle og fatte vedtak i saker som fremmes for landsmøtet.
11. Fastsette satser for godtgjøring av hovedstyrets medlemmer, herunder frikjøp av foreningens ledelse.
12. Føre protokoll over landsmøtets vedtak. Protokollen skal signeres av to protokollunderskrivere som velges av landsmøtet.

Ingen kan velges til mer enn ett fast verv på landsmøtet.

**Innledning § 5**

**Det foreslås ingen endringer i hovedstyrets mandat og arbeidsoppgaver. Hovedstyret foreslår følgende endringer i sin sammensetning:**

* **Redusere antall varamedlemmer fra fem til tre, da det ikke anses nødvendig med et så stort antall varamedlemmer fordi det er lite frafall i hovedstyret. 4. og 5. varamedlem blir svært lite involvert og kan lett miste motivasjonen. Det brukes også relativt mye tid fra valgkomiteen til å finne kandidater til fem varaplasser.**
* **Fjerne medlemmer med observatørstatus. Organisasjonsutvalgets forslag om å gi lederne av rådgivende utvalg observatørplass anbefales ikke, da dette vil gi for store styrer og vil kunne hindre gode styreprosesser, samt hindre at utvalgenes rådgivende roller rendyrkes på en hensiktsmessig måte.**

**§ 5 HOVEDSTYRET**

Hovedstyret er Samfunnsviternes øverste politiske organ når landsmøtet ikke er samlet. Hovedstyret avgjør selv sin arbeidsform.

**Hovedstyret består av:**

1. Leder
2. Nestleder
3. Seks styremedlemmer

d Tre varamedlemmer

Første vara har møte-, tale- og forslagsrett.

Vedtak fattes med alminnelig flertall. Ved stemmelikhet har leder dobbeltstemme. Hovedstyret er vedtaksdyktig når minst halvparten av medlemmene er til stede.

Hovedstyret sammenkalles minimum fire ganger pr. år, eller hvis minst to av styrets medlemmer ønsker det.

Hovedstyrets medlemmer og varamedlemmer kan ikke samtidig være fylkesledere.

**Hovedstyrets mandat og arbeidsoppgaver:**

1. Ledelse av Samfunnsviterne mellom landsmøtene.
2. Følge opp vedtak fattet av landsmøtet.
3. Vedta styringsdokumenter.
4. Nedsette arbeidsgrupper, komiteer, råd og utvalg.
5. Føre protokoll over styremøtene.
6. Vedta ekstraordinær kontingentøkning i forbindelse med streik og lockout
7. Overordnet ansvar for foreningens arbeidsgiverpolitikk, herunder ansette foreningens generalsekretær. Hovedstyret utarbeider instruks og fastsetter lønns- og arbeidsvilkår for generalsekretæren.
8. Vedta budsjett innenfor rammer fastsatt av landsmøtet.
9. Motivere til rekruttering av medlemmer og tillitsvalgte.
10. I samarbeid med revisor påse at regnskap føres i samsvar med landsmøtets vedtak.
11. Forberede alle saker til landsmøtet.
12. Avgjøre søknader om medlemskap på særlige vilkår.
13. Ekskludere medlemmer fra Samfunnsviterne som opptrer i strid med vedtektene.
14. Fastsette retningslinjer for Samfunnsviterne.
15. Vedta frikjøp og godtgjøring av tillitsvalgte ved behov innenfor rammer satt på landsmøtet.

**RÅDGIVENDE ORGAN**

**Hovedstyret har innenfor dagens vedtekter, hovedstyrets mandat og arbeidsoppgaver bokstav d, fullmakt til å nedsette arbeidsgrupper, komiteer, råd og utvalg der dette anses som formålstjenlig. Det er derfor i utgangspunktet ikke nødvendig med vedtektsfestende organ. Vedtektfesting kan bli byråkratisk og ekskluderende for oppnevning av andre formålstjenlige utvalg, men hovedstyret foreslår likevel vedtektfesting av et arbeidslivsutvalg, et samfunnspolitisk utvalg og et studentutvalg av følgende årsaker:**

* **Arbeidslivsutvalget og samfunnspolitisk utvalg styrker den rådgivende funksjonen innenfor foreningens kjerne- og satsingsområder.**
* **Studentutvalg for å utvikle det studentpolitiske arbeidet. Studentutvalget erstatter dagens studentledersamling.**
* **Det har vært ønsket mer satsing og medlemsinvolvering på alle disse områdene.**
* **Det påligger ethvert styre å nedsette disse utvalg og dermed sikre utvikling av kjerneområdene.**
* **Det kan ha en god pedagogisk effekt ved at det er synlig at foreningen jobber med disse områdene.**
* **Det kan for medlemmer i offentlig sektor gi bedre grunnlag for rett til fri med lønn til å besitte disse utvalgene.**

**Hovedstyret anbefaler ikke at noen av de rådgivende utvalgene nedsettes av landsmøtet, da dette gjør det svært sårbart med hensyn til frafall og utskiftninger i perioden.**

**Hovedstyret foreslår videre å nedlegge fylkesledermøtet som et rådgivende organ med følgende begrunnelse:**

* **Rådgiverfunksjonen innenfor foreningens kjerne- og satsingsområder er ivaretatt med vedtektfesting av arbeidslivsutvalg, samfunnspolitisk utvalg og studentutvalg.**
* **Det kan oppstå for tungrodde og uklare prosesser med et supplerende rådgivende organ innenfor organisasjon og strategi når dette bør være ivaretatt av arbeidslivsutvalg, samfunnspolitisk utvalg og studentutvalg.**
* **Fylkesavdelingenes rolle som besluttende organ finner sted på landsmøtet, både i form av organisering av delegater og delegasjoner og vedtak av planer og strategier for foreningen. Dette fordi det tilligger landsmøtet å vedta føringer for hovedstyrets arbeid i perioden samt vedta rammebudsjetter.**

**Innledning § 6:**

**Hovedstyret foreslår, i tråd organisasjonsutvalgets forslag, å opprettholde arbeidslivsutvalget. Basert på diskusjoner fra fylkesledermøtet**

**ønsker hovedstyret å nedfelle et klarere mandat og utvelgelseskriterier enn i dagens vedtekter.**

**Hovedstyret støtter ikke organisasjonsutvalgets forslag om observatørstatus i hovedstyret til utvalgets leder, med følgende begrunnelse:**

* **Det gir et for stort styre og kan derfor hindre gode prosesser i styrearbeidet.**
* **Det kan føre til uklare roller i forhold til utvalgets rådgivende status.**
* **Utvalget gis representasjon på landsmøtet ved at utvalgets leder gis rett til å møte som landsmøtedeltaker med tale- og forslagsrett.**
* **Hovedstyret kan gi utvalget beslutningsmyndighet i faglige saker der dette anses som hensiktsmessig.**

**§ 6 ARBEIDSLIVSUTVALG**

Arbeidslivsutvalget er et rådgivende organ for hovedstyret innenfor lønns- og arbeidsvilkår.

Arbeidslivsutvalget skal arbeide for gode rammebetingelser i arbeidslivet på tvers av fag og sektorer.

Arbeidslivsutvalget skal organisere konferanser og samlinger for tillitsvalgte for å skape dialog og forankre sin arbeidslivspolitikk i medlemsmassen.

Arbeidslivsutvalget nedsettes av hovedstyret etter bred utlysning i medlemsmassen. Utvalget skal bestå av inntil sju medlemmer. Hovedstyret velger utvalgets leder.

Arbeidslivsutvalget velges for styreperioden og har en funksjonstid på tre år.

Arbeidslivsutvalget skal ha en sammensetning som gjenspeiler bredden i arbeidslivet og bør ha representasjon fra både stat, kommune, helse og privat sektor.

Arbeidslivsutvalget skal ha en sammensetning som ivaretar nødvendig kjønnsbalanse og geografisk tilhørighet.

Arbeidslivsutvalget arbeider innenfor foreningens vedtekter, mål og retningslinjer.

Arbeidslivsutvalget rapporterer til hovedstyret.

**Innledning § 7:**

**Hovedstyret foreslår, i tråd med organisasjonsutvalgets forslag, å vedtektsfeste et samfunnspolitisk utvalg. Basert på diskusjoner fra fylkesledermøtet ønsker hovedstyret å nedfelle et klarere mandat og utvelgelseskriterier enn det som fremkommer i organisasjonsutvalgets rapport.**

**Hovedstyret støtter ikke organisasjonsutvalgets forslag om observatørstatus i hovedstyret til utvalgets leder, med følgende begrunnelse:**

* **Det gir et for stort styre og kan derfor hindre gode prosesser i styrearbeidet.**
* **Det kan føre til uklare roller i forhold til utvalgets rådgivende status.**
* **Utvalget gis representasjon på landsmøtet ved at utvalgets leder gis rett til å møte som landsmøtedeltaker med tale- og forslagsrett.**
* **Hovedstyret kan gi utvalget beslutningsmyndighet i faglige saker der dette anses som hensiktsmessig.**

**§ 7 SAMFUNNSPOLITISK UTVALG**

Samfunnspolitiskutvalg er et rådgivende organ for hovedstyret innenfor fag- og samfunnspolitikk.

Samfunnspolitisk utvalg skal arbeide for å synliggjøre fagenes relevans i arbeidslivet og bidra til å utvikle Samfunnsviternes samfunnspolitiske rolle og samfunnsansvar.

Samfunnspolitisk utvalg skal ha en tett dialog med relevante samfunnsviterfora.

Samfunnspolitisk utvalg nedsettes av hovedstyret etter bred utlysning i foreningen.

Leder av samfunnspolitisk utvalg velges av hovedstyret.

Samfunnspolitisk utvalg velges for styreperioden og har en funksjonstid på tre år.

Samfunnspolitisk utvalg skal ha en sammensetning som gjenspeiler bredden i medlemsmassens fagkompetanse, kjønnssammensetning og geografiske tilhørighet.

Samfunnspolitisk utvalg arbeider innenfor foreningens vedtekter, mål og retningslinjer og rapporterer til hovedstyret.

**Innledning § 8**

**Hovedstyret foreslår å opprettholde fylkesavdelingene som ansvarlige for organisering av medlemsaktiviteter, rekruttering og delegater til landsmøtet.**

**Hovedstyret foreslår å endre prosessen rundt valg av fylkesstyrer ved at det ikke lenger kreves valg av fylkesstyrer, men nedsetting av fylkesstyrer. Hovedstyret mener dette gir større mulighet til å få på plass et styre der det kun er f.eks. tre medlemmer som kommer på årsmøtet, og som i utgangspunktet ikke kan velge seg selv. Der kan et fylkesstyre nedsettes uten valg.**

**Hovedstyret ønsker også å oppfordre i vedtektene til at det avholdes digitale møter for å nå bedre ut til og engasjere flere medlemmer. Det kan avholdes kombinerte fysiske og digitale møter. Det har vært etterlyst mer digitale møteplasser fra medlemmene, slik at de kan delta i aktiviteter i større grad enn i dag.**

**Hovedstyret foreslår å fjerne fylkesavdelingenes vedtektsfestede rådgivende funksjon, da rådgiverfunksjonen erstattes av arbeidslivsutvalget, samfunnspolitisk utvalg og studentutvalg.**

**Hovedstyret foreslår at fylkeslederne og fylkesstyrene fremdeles skal ha muligheten til å avholde felles møter for å diskutere aktiviteter og saker man ønsker å bringe inn for landsmøtet, hovedstyret eller de rådgivende utvalg.**

**§ 8 FYLKESAVDELINGER**

En fylkesavdeling består av medlemmer av Samfunnsviterne innenfor en geografisk enhet, avgrenset til et fylke.

Flere fylker kan etter godkjenning av landsmøtet slå seg sammen til en region.

Det skal i en fylkesavdeling nedsettes et fylkesstyre bestående av en leder, en nestleder og minst ett styremedlem. Styret nedsettes på årsmøtet.

Styrets sammensetning bør gjenspeile medlemsmassen i fylket. Styret bør benytte digitale møteplasser for å muliggjøre styresammensetning fra hele fylket.

Fylkesavdelingene skal arbeide innenfor foreningens vedtekter, mål og retningslinjer, med hovedfokus på:

1. Rekruttering
2. Nettverksbygging
3. Faglige aktiviteter
4. Organisering av delegater til landsmøtet

Fylkesavdelingene kan avholde fellesmøter for fylkeslederne eller fylkesstyrene.

Fylkesavdelingene kan søke om økonomisk støtte til fellesmøter for fylkesleder og fylkesstyrer, lokale aktiviteter, samt årsmøter.

Fylkesavdelingene skal holde seg innenfor årlige økonomiske rammer fastsatt av landsmøtet/hovedstyret og kan utover dette ikke pådra Samfunnsviterne økonomisk ansvar.

Fylkesavdelingene avholder årsmøte hvert år.

**På årsmøtet behandles:**

1. Årsberetning
2. Regnskap
3. Handlingsprogram med budsjett
4. Saker som ønskes behandlet av landsmøtet, hovedstyret eller rådgivende organ.

I landsmøteåret må det avholdes årsmøte minst ti uker før landsmøtet. Innkalling skjer med seks ukers varsel. Sakene sendes ut senest to uker før årsmøtet.

**Innledning § 9**

**Hovedstyret foreslår ingen endringer § 9. Arbeidslivsutvalget vil i sine arbeidsplaner og politikkutforming ha tett dialog med tillitsvalgtapparatet via kurs, konferanser og øvrige møteplasser.**

**§ 9 LOKALLAG**

Lokallag bør etableres i virksomheter der Samfunnsviterne har tre eller flere medlemmer. Lokallagene skal arbeide innenfor Samfunnsviternes vedtekter, mål og retningslinjer.

**Lokallagene har ansvar for følgende oppgaver:**

1. Gjennomføre lokale forhandlinger
2. Søke om økonomisk støtte til lokale aktiviteter
3. Sette lokale saker på dagsorden
4. Foreslå kandidater til fylkesstyret
5. Rekruttering av nye medlemmer og tillitsvalgte

Lokallagene kan avholde årsmøte som da velger leder og styre. Leder av lokallaget opptrer som hovedtillitsvalgt/tillitsvalgt for medlemmene i lokallaget.

**Innledning § 10**

**Hovedstyret foreslår å opprette samfunnsviterforum i tråd med organisasjonsutvalgets rapport med følgende begrunnelse:**

* **Samfunnsviterforum kan være et supplement til fylkesavdelingens nettverksbygging**
* **Samfunnsviterforum kan gi bredere medlemsinvolvering ved at sentrale og lokale nettverk bedre kan ivareta medlemmenes faglige og profesjonelle interesser.**
* **Hovedstyret kan be om råd fra et samfunnsviterforum i faglige spørsmål der det anses hensiktsmessig.**

**§ 10 SAMFUNNSVITERFORUM**

Samfunnsviterfora er medlemsdrevne nettverk for faglig aktivitet. Samfunnsviterforaene består av medlemmer innenfor et interessefelt eller område og kan organiseres både lokalt og sentralt med fysiske og digitale møteplasser.

Samfunnsviterfora opprettes av medlemmene selv.

Samfunnsviterforaene utpeker selv en leder eller kontaktperson og velger utover dette sin arbeidsform.

Samfunnsviterforaene kan søke om økonomisk støtte til aktiviteter.

Samfunnsviterforaene skal arbeide innenfor foreningens vedtekter, mål og retningslinjer.

**Innledning §§ 11 og 12**

**Hovedstyret foreslår ingen endringer i § 11, men foreslår å styrke studentenes rolle i foreningen ved erstatte studentledersamlingen med et eget studentutvalg, § 12.**

**Det er også foreslått i § 4 å gi studentlederen tale- og forslagsrett på landsmøtet.**

**§ 11 STUDENTLAG**

Ved landets universiteter og høgskoler kan det opprettes studentlag for studenter som har studentmedlemskap i Samfunnsviterne. Studentlagene skal arbeide innenfor Samfunnsviternes vedtekter, mål og retningslinjer og har ansvar for faglige aktiviteter og rekruttering av nye medlemmer på sine studiesteder.

Studentlagene kan avholde årsmøte som velger leder.

**§ 12 STUDENTUTVALG**

Det avholdes minst én årlig samling for studentlagenes ledere, kalt studentutvalg.

Studentutvalget har følgende oppgaver:

* Jobbe med studentpolitiske spørsmål.
* Rådgi hovedstyret i studentpolitiske spørsmål.
* Velge en studentleder som er studentenes talsperson i foreningen.
* Velge studentdelegater til landsmøtet.

**Innledning § 13**

**Hovedstyret foreslår å innføre et varamedlem til valgkomiteen for å ta høyde for frafall i perioden.**

**Hovedstyret foreslår å tillegge valgkomiteen en rolle i utnevnelse av delegater til landsmøtet fra de fylker der det ikke er opprettet fylkesstyrer, jf. § 4.**

**Det vil bli utarbeidet en egen instruks for valgkomiteen som legges frem for landsmøtet.**

**§ 13 VALGKOMITÉ**

Valgkomiteen består av fire medlemmer og ett varamedlem og velges av landsmøtet. Valgkomiteen konstituerer seg selv.

Valgkomiteen skal jobbe i henhold til vedtatt instruks for valgkomiteen.

Valgkomiteen legger frem forslag til kandidater til de tillitsverv som velges på landsmøtet, samt forslag til revisor. Valgkomiteens innstilling bekjentgjøres for medlemmene senest fire uker før landsmøtet.

Valgkomiteen skal organisere valg og utnevnelse av delegater dersom det ikke er opprettet fylkesstyre i en valgkrets.

**Innledning § 14**

**Hovedstyret foreslår å innføre et varamedlem til kontrollkomiteen for å ta høyde for frafall i perioden.**

**§ 14 KONTROLLKOMITÉ**

Kontrollkomiteen er landsmøtets kontrollorgan og er kun ansvarlig overfor landsmøtet. Komiteen består av en leder og to medlemmer i tillegg til et varamedlem som velges for landsmøteperioden på tre år. Komiteen konstituerer seg selv.

Bare medlemmer av foreningen kan velges som medlemmer til komiteen. Medlemmene av kontrollkomiteen kan ikke samtidig være medlem av hovedstyret, fylkesstyrer eller andre utvalg i foreningen.

Kontrollkomiteen skal få tilsendt alle relevante dokumenter, herunder:

1. Innkallinger og saksdokumenter til hovedstyrets møter
2. Hovedstyrets møteprotokoller med alle vedlegg
3. Møteinnkallinger og saksdokumenter til landsmøtet

Dersom kontrollkomiteen mener å ha behov for informasjon utover det som er nevnt over, kan den kreve ytterligere informasjon fra hovedstyret.

**Kontrollkomiteens oppgaver:**

1. Kontrollkomiteen skal etter eget skjønn vurdere om hovedstyret styrer foreningens virksomhet i overensstemmelse med foreningens vedtekter og overordnede politikkdokumenter.
2. Kontrollkomiteen skal vurdere om hovedstyret gjennomfører landsmøtets vedtak og følger opp dets henstillinger.
3. Kontrollkomiteen skal vurdere om hovedstyret forvalter foreningens midler og øvrige ressurser forsvarlig og i samsvar med anerkjent forretningsskikk.
4. Kontrollkomiteen skal fastsette foreningens regnskap endelig for hvert kalenderår etter avsluttet gjennomgang av hovedstyret. Hvis kontrollkomiteen avdekker vesentlige uregelmessigheter, kan den la være å fastsette regnskapet som endelig. Kontrollkomiteen skal i slike tilfeller umiddelbart og skriftlig underrette hovedstyret, foreningens revisor og generalsekretæren om sin konklusjon.
5. Kontrollkomiteen skal avgi en skriftlig rapport til hvert ordinære landsmøte og en egen melding til hovedstyret og generalsekretæren i årene mellom to ordinære landsmøter, senest 1. mai.

**§ 15 SEKRETARIATET**

Samfunnsviterne skal ha et sekretariat som ledes av en generalsekretær.

**§ 16 SAMFUNNSVITEREN**
Samfunnsviterne utgir magasinet Samfunnsviteren, som er foreningens medlemsmagasin og en av foreningens viktigste kommunikasjonskanaler. Samfunnsviteren formidler fagstoff, foreningens politikk og andre saker som er av interesse for medlemmene. Hovedstyret er ansvarlig for faglig kvalitet og nivå på foreningens magasin og utarbeider retningslinjer for Samfunnsviteren.

**§ 17 VEDTEKTSENDRINGER**
Endringer eller dispensasjoner fra disse vedtektene kan vedtas av landsmøtet med to tredjedels flertall, eller med simpelt flertall to landsmøter på rad. Endringsforslag må være hovedstyret i hende senest åtte uker før landsmøtet.

**§ 18 OPPLØSNING**
Eventuell oppløsning av Samfunnsviterne kan besluttes av landsmøtet med minst 3/4 flertall i to påfølgende møter. Landsmøtet bestemmer hvordan foreningens midler skal disponeres.